

**ΠΑΡΑΒΙΑΣΗ ΔΙΚΑΣΤΙΚΗΣ ΑΠΟΦΑΣΗΣ**

**►** Όταν δε σέβεσαι τις δικαστικές αποφάσεις έρχεται η ώρα των καταλογισμών.

Πως γίνεται **το Μονομελές Εφετείο Τρίπολης να αποφασίζει** με την Ν4/16-3-20 απόφασή του **την** **ΑΝΑΣΤΟΛΗ της προόδου του διαγωνισμού προμήθειας τροφίμων** προϋπολογισμού 2.381.000 € **μέχρι την έκδοση απόφασης επί αίτησης ακύρωσης.**

**Πως γίνεται ο Δήμαρχος Κορινθίων να «γράφει» κανονικά την απόφαση αυτή και μετά από ελάχιστους μήνες να υπογράφει σύμβαση ποσού 2.358.714 € (έκπτωση 30.000 €!!!!!) στις 8/2/2021.**

Θυμάστε που φώναζα και προεκλογικά και μετεκλογικά. Ποιος με άκουγε;

**►** Και έρχεται τώρα το Τριμελές Διοικητικό Εφετείο Τρίπολης:

1. **Να διαπιστώνει την αδικαιολόγητη παράλειψη συμμόρφωσης του Δήμου προς την Ν4/2020 απόφαση δικαστηρίου.**
2. **Να καλεί το Δήμο να συμμορφωθεί προς το περιεχόμενο της απόφασης αυτής εντός 2 μηνών, ορίζοντας νέα ημερομηνία συζήτησης της αίτησης στις 21/2/23.**

**►** Τα τρόφιμα τα πήραμε, τα παραδώσαμε, τα φάγαμε, τα πληρώσαμε από το 2021. Να επιστραφούν δεν υπάρχει περίπτωση.

**Άρα μονόδρομος ο καταλογισμός σε βάρος του Δήμου.**

**►** Ας αναλάβει ο Δήμαρχος τις ευθύνες των πράξεών του και να πληρώσει εξ ιδίων τα όποια πρόστιμα ή αποζημιώσεις επιβληθούν.

**Τα λεφτά είναι πολλά.**

**ΝΙΚΟΣ ΣΤΑΥΡΕΛΗΣ  
 ΕΠΙΚΕΦΑΛΗΣ**

**ΠΝΟΗΣ ΔΗΜΙΟΥΡΓΙΑΣ ΚΟΡΙΝΘΟΣ 07/02/2023**



